असल में मौजी एवं ममता दोनों आदित्य चोपड़ा की मूवी सुई धागा के पात्र है। फिल्म की कहानी कुछ ऐसी है कि सेठ के यहां से नौकरी से निकाले जाने के बाद मौजी से उसकी पत्नी अपना ही काम करने के लिए कहती है। मौजी एवं ममता के इस फैसले से मौजी के पिता छज्जू लाल भड़क उठते हैं और कहते हैं, तेरी जैसी औलाद भगवान किसी को न दे। हालांकि दोनों हार नहीं मानते हैं। कपड़ा बनाने के बाद मौजी को लगता है कि कपड़े को बेचने के लिए इस पर मेड इन चाइना लिखना होगा। उसके दोस्त उस पर फब्ती कसते हैं कि मेड इन चाइना नहीं लिखेगा तो क्या मेड इन गाजियाबाद लिखेगा। इस पर मौजी की पत्नी ममता कहती है, जहां के कपड़े, वहां का नाम। और फिर कपड़ों पर लिखा जाता है मेड इन इंडिया। फिर दोनों की गाड़ी निकल पड़ती है।